## Uredba o Uredu za strategiju razvitka Republike Hrvatske

### NN 77/2000 (31.7.2000.), Uredba o Uredu za strategiju razvitka Republike Hrvatske

# VLADA REPUBLIKE HRVATSKE

**1654**

Na teme­lju članka 26. stavka 1. Zakona o Vladi Republike Hrvatske (»Narodne
novine«, broj 101/98 i 15/2000), Vlada Republike Hrvatske je na sjednici održanoj
26. srp­nja 2000. godine donijela

## UREDBU

### O UREDU ZA STRATEGIJU RAZVITKA REPUBLIKE HRVATSKE

Članak 1.

Ovom Uredbom osniva se Ured za strate­giju razvitka Republike Hrvatske
(u da­lj­njem tekstu: Ured), kao stručna služba Vlade Republike Hrvatske
za obav­lja­nje stručnih i administrativnih poslova rada na strate­giji
razvitka Republike Hrvatske iz djelokruga i za potrebe Vlade Republike
Hrvatske, a osobito za:

– koordinaciju rada na pripremi, izradi i provedbi strateških
smjernica iz Programa Vlade Republike Hrvatske;

–
izradu prijedloga strateških razvojnih dokumenata, u surad­nji s
ministarstvima i državnim upravnim organizacijama;

–
osigura­nje pretpostavki za izradu i provedbu projekta strate­gije razvitka
Republike Hrvatske »Hrvatska u 21. sto­ljeću«.

Članak
2.

Ured
radi po nalozima, uputama i pod nadzorom Povjerenstva za strate­giju razvitka
kojem predsjedava potpredsjednik, zamjenik predsjednika Vlade, a čine ga članovi
Radne skupine Vlade Republike Hrvatske za izradu strate­gije razvitka
Republike Hrvatske, ministar znanosti i tehnologije i zamjenici ministara svih
ministarstava.

Pri
Uredu, kao stručno tijelo, djeluje Središ­nji savjet za izradu strate­gije
razvitka koje­g čine struč­njaci za područje strate­gije razvitka koje
odredi Povjerenstvo za strate­giju razvitka. Sjednice Savjeta održavaju se
po potrebi, a saziva ih i ­njima predsjedava predstojnik Ureda.

Povjerenstvo
za strate­giju razvitka može pri Uredu osnovati i druge ekspertne skupine za
pojedina područja ili pita­nja strate­gije razvitka. Odlukom o osniva­nju
ekspertnih skupina određuje se ­njihov sastav, područje i način ­njihova
rada.

Članak
3.

Projekti
strate­gije razvitka, koje Ured upućuje Vladi Repub­like Hrvatske,
prethodno se razmatraju na zajedničkoj sjednici Koordinacije za unutar­nju i
va­njsku politiku, Koordinacije za društvene djelatnosti i ­ljudska prava i
Koordinacije za gospodarstvo, kojom predsjeda predsjednik Vlade Republike
Hrvatske.

Članak
4.

Radom
Ureda uprav­lja predstojnik Ureda koje­g imenuje i razrješava Vlada
Republike Hrvatske na prijedlog predsjednika Vlade.

Predstojnik
je za svoj rad i rad Ureda odgovoran Vladi Repu­b­like Hrvatske.

Predstojnik
može imati zamjenika koje­ga imenuje i razrješuje Vlada Republike Hrvatske
na prijedlog predstojnika Ureda i koji je za svoj rad odgovoran predstojniku.

Članak
5.

Predstojnik
Ureda, u odnosu na državne službenike i namješ­tenike Ureda, ima prava i
ovlasti čelnika tijela državne uprave.

Članak
6.

Način
rada Ureda uredit će se pravilnikom o unutar­njem redu Ureda. Pravilnikom o
unutar­njem redu Ureda odredit će se potreban broj službenika i namještenika
Ureda s opisom ­njihovih poslova, kao i potrebnim uvjetima za obav­lja­nje
tih poslova, te druga pita­nja značajna za rad Ureda.

Pravilnik
o unutar­njem redu Ureda donosi predstojnik Ureda uz prethodno pribav­ljenu
suglasnost Vlade Republike Hrvatske.

Članak
7.

Ova
Uredba stupa na snagu osmog dana od dana objave u »Narodnim novinama.«

Klasa:
023-03/00-01/45
Urbroj: 5030118-00-1
Zagreb, 26. srp­nja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 77/2000-1654